Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 703/10/8803	Košice II, 24.10.2012
EEČ : 2-64-343-2012

U Z N E S E N I E

Trestná vec:	obvinený XXXXX 
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX, XXXXX, Slovensko
V trestnej veci vedenej za prečin krádeže podľa § 212 ods. 1, ods. 2 písm. a) Trestného zákona a iné, ktorých sa mal dopustiť obvinený XXXXX na tom skutkovom, že v Košiciach, na ul. XXXXX, v presne nezistenom čase od 17.00 hod. dňa 20.08.2010 do 20.45 hod. dňa 24.08.2010, po vylomení zámku a následnom vykopnutí vchodových dverí vnikol do bytu XXXXX, kde zotrval s ďalšou nestotožnenou osobou a následne odcudzil ženský kožuch hrdzavej farby v hodnote 996,-€, 2 ks holiacich strojčekov zn. Braun v hodnote 120,-€ a nabíjací holiaci strojček v hodnote 32,66 €, čím takto pre poškodeného XXXXX, trvale bytom XXXXX, ul. XXXXX, spôsobil odcudzením vecí škodu vo výške 1.148,66 € a poškodením dverí škodu vo výške 100,-€,

lebo je trestné stíhanie neprípustné podľa § 9 odsek 1 písmeno d
Odôvodnenie:
Uzneseniami povereného príslušníka Okresného riaditeľstva PZ Obvodného oddelenia XXXXX - XXXXX, sp. zn. ORP-XXXXX-KE-2010 zo dňa 25.08.2010 bolo podľa § 199 ods. 1 Trestného poriadku začaté trestné stíhanie a zo dňa 22.09.2010 bolo podľa § 206 ods. 1 Trestného poriadku XXXXX vznesené obvinenie za prečiny krádeže podľa § 212 ods. 2 písm. a) Trestného zákona a  porušovania domovej slobody podľa § 194 ods. 1 Trestného zákona pre skutok, že v Košiciach, na ul. XXXXX, v presne nezistenom čase od 17.00 hod. dňa 20.08.2010 do 20.45 hod. dňa 24.08.2010, po vylomení zámku a následnom vykopnutí vchodových dverí vnikol do bytu XXXXX, kde zotrval s ďalšou nestotožnenou osobou a následne odcudzil ženský kožuch hrdzavej farby v hodnote 996,-€, 2 ks holiacich strojčekov zn. Braun v hodnote 120,-€ a nabíjací holiaci strojček v hodnote 32,66 €, čím takto pre poškodeného XXXXX, trvale bytom XXXXX, ul. XXXXX spôsobil odcudzením vecí škodu vo výške 1.148,66 € a poškodením dverí škodu vo výške 100,-€.
	
V priebehu vyšetrovania obvinený XXXXX pre jeho neprítomnosť vypočutý nebol. 

Zo svojho konania je však usvedčovaný výpoveďou poškodeného, ktorý uviedol, že pri sťahovaní predmetného bytu mu pomáhal obvinený, ktorému aj nechal kľúč od bytu, aby sťahovanie dokončil. Po sťahovaní v byte zistil odcudzenie vecí a taktiež v byte našiel osobné doklady obvineného. 

Skutkové zistenia sú taktiež objektivizované aj listinnými dôkazmi vo veci. 

Z úmrtného listu Matričného úradu v XXXXX č. 55/2012 vyplýva, že obvinený XXXXX dňa 10.03.2012 zomrel v obci XXXXX.

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Podľa § 9 ods. 1 písm. d) Trestného poriadku, trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel. 

S poukazom na všetky uvedené skutočnosti, keďže je trestné stíhanie neprípustné, pretože obvinený zomrel, bolo potrebné rozhodnúť v zmysle výrokovej časti tohto uznesenia a trestné stíhanie podľa § 215 ods. 1 písm. d) Trestného poriadku zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Kamil Lehotský
prokurátor